Official Journal L 076 , 18/03/1978 P. 0008 - 0008

Finnish special edition: Chapter 3 Volume 9 P. 0176

Spanish special edition: Chapter 03 Volume 13 P. 0253

Swedish special edition: Chapter 3 Volume 9 P. 0176

Portuguese special edition Chapter 03 Volume 13 P. 0253



Komisijas Regula (EEK) Nr. 554/78 (1978. gada 17. marts), ar ko groza Regulu (EEK) Nr. 2182/77 attiecībā uz intervences krājumos esošas saldētas liellopu gaļas pārdošanu pārstrādei Kopienā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju 1, kurā jaunākie grozījumi izdarīti ar Regulu (EEK) Nr. 425/77 2, un jo īpaši tās 7. panta 3. punktu, tā kā gadījumos, kad liellopu liemeņa pakaļējās ceturtdaļas tiek pārdotas atbilstīgi Komisijas 1977. gada 30. septembra Regulai (EEK) Nr. 2182/77, ar ko nosaka sīki izstrādātus noteikumus intervences krājumos esošas saldētas liellopu gaļas pārdošanai pārstrādei Kopienā un ar ko groza Regulu (EEK) Nr. 1687/76 3, būtu jāparedz noteikumi, kas ļautu pirms pārstrādes atdalīt dažus izcirtņus, kuru cena un kvalitāte neatbilst pārstrādei; tā kā tādēļ būtu jāgroza Regula (EEK) Nr. 2182/77; tā kā Regulas (EEK) Nr. 2182/77 4. panta 1. punkts nosaka to, ka pirms pirkuma līguma slēgšanas jāiesniedz nodrošinājums, kura mērķis ir garantēt, ka produkti tiks pārstrādāti; tā kā pieredze norāda uz vajadzību noteikt termiņu šāda nodrošinājuma iesniegšanai, lai novērstu to, ka potenciālie pircēji nepamatoti novilcina līgumu slēgšanu; tā kā turklāt ir nepieciešams noteikt pārejas posma pasākumus attiecībā uz darījumiem, kas pašlaik tiek apspriesti; tā kā šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants 1. Regulas (EEK) Nr. 2182/77 1. panta 2. punktā un pielikumā svītro vārdu "saldēta". 2. Regulas (EEK) Nr. 2182/77 1. pantu papildina ar šādu punktu: "4. Atbilstīgi šai regulai liemeņa pakaļējo ceturtdaļu pārstrādi var veikt pēc šādu izcirtņu atdalīšanas: fileja un jostasvietas gabals. Šādos gadījumos 100 kilogramus neatkaulotas liemeņa pakaļējās ceturtdaļas pēc filejas un jostasvietas gabala atdalīšanas uzskata par daudzumu, kas atbilst 66 kilogramiem atkaulotas gaļas." 2. pants Regulas (EEK) Nr. 2182/77 4. panta 1. punkta pirmo daļu groza šādi: "1. Nodrošinājumu, ko aprēķina nolūkā garantēt to, ka produkti tiks pārstrādāti, jāiemaksā tās dalībvalsts kompetentajai iestādei, kurā notiks pārstrāde; tas jādara pirms pirkuma līguma noslēgšanas un vēlākais divas nedēļas pēc pirkuma pieteikuma vai rīkojuma iesniegšanas. To iemaksā minētās dalībvalsts valsts valūtā." 3. pants Attiecībā uz pirkuma pieteikumiem vai rīkojumiem, ko iesniedz atbilstīgi Regulai (EEK) Nr. 2182/77, minētās regulas 4. panta 1. punktā norādītais nodrošinājums jāiesniedz vēlākais 1978. gada 31. martā. 4. pants Šī regula stājas spēkā 1978. gada 20. martā. Šī regula uzliek saistības kopumā un ir tieši piemērojama visās dalībvalstīs. Briselē, 1978. gada 17. martā Komisijas vārdā priekšsēdētāja vietnieks Finn Gundelach 1 OV L 148, 28.6.1968., 24. lpp. 2 OV L 61, 5.3.1977., 1. lpp. 3 OV L 251, 1.10.1977., 60. lpp.